Zeferino da Costa

João Zeferino da COSTA estis brazila pentristo, instruisto kaj dekoraciisto.

eta|maldekstre|300px|La lepto de la vidvino, 1876.

eta|maldekstre|300px|La geedziĝo de Maria kaj Jozefo, gepatroj de Jesuo.

Vivo kaj laboro
Li komencis siajn studojn en 1857 ĉe la Imperia Akademio de Belartoj sub la direkto de Victor Meirelles. En tiu periodo, li gajnis plurajn premiojn kaj ricevis stipendion por studi en Eŭropo. En 1869, li iris al Romo kaj enskribiĝis ĉe la Accademia di San Luca, iĝante studento de Cesare Mariani. Li studis tie dum tri jaroj, gajnante plurajn pliajn premiojn, kio permesis al li plilongigi sian viziton dum kelkaj pliaj jaroj. Kelkaj el liaj plej konataj pentraĵoj estis faritaj dum tiu periodo.

Kiam li revenis al Brazilo en 1877, li provizore anstataŭigis Meirelles kiel Profesoro pri historia pentrado ĉe la Akademio; kvankam lia primara pozicio estis kiel instruisto de pejzaĝoj, nuda figurpentrado kaj dezajno ĉe la Nacia Lernejo de Belartoj (NLB). Inter liaj plej konataj studentoj estis Rodolfo Amoedo, Henrique Bernardelli, :pt:Lucílio de Albuquerque kaj :pt:Giovanni Battista Castagneto.

En 1880, imperiestro Petro la 2-a (kiu estis impresita de la itala eduko de Da Costa) komisiis lin fari murpentraĵojn en Preĝejo de Candelária kiuj, post mallonga vojaĝo al Romo serĉe de inspiro, estis faritaj en kunlaboro kun liaj studentoj. Lia interpreto pri la  "Virgino Maria ĉirkaŭita de la Sep Virtoj" estas konsiderita kiel lia majstraĵo. Poste, liaj verkoj ĉe la "Ĝenerala Ekspozicio de Belartoj" estis peze kritikitaj fare de :pt:Gonzaga Duque, la unua arthistoriisto de Brazilo. Kiel rezulto, li neniam ekspoziciis publike denove.

En 1890, li iĝis vicdirektoro ĉe NLB. Du jarojn antaŭ lia morto, li estis vokita por helpi restaŭrigi siajn murpentraĵojn (jam en malbona stato post nur tridek jaroj), sed liaj manoj estis tiel malbone torditaj pro reŭmatismo ke aliaj pentristoj devis esti dungitaj por fari la laboron.

Li verkis libron, Mecanismos e proporções da figura humana (Mekanismoj kaj Proporcioj de la Homa Figuro, 1956), kiu estis publikigita unu jaron post lia morto kaj prezentas la esencon pri lia arta kredo.La nuna artikolo estis tradukita el la angla Vikipedio.

 Referencoj 

Kategorio:Naskiĝintoj la 25-an de aŭgusto
Kategorio:Naskiĝintoj en 1840
Kategorio:Mortintoj la 24-an de aŭgusto
Kategorio:Mortintoj en 1915
Kategorio:Naskiĝintoj en la 19-a jarcento
Kategorio:Mortintoj en la 20-a jarcento

Kategorio:Brazilaj pentristoj
Kategorio:Brazilaj desegnistoj
Kategorio:Brazilaj dekoraciistoj